
Jeg  havde  tænkt,  at  det  maaske  kunde  have  nogen  Inter- 
esse" hos  os,  hvor  Veterinærmedicinen  i det  hele  har 
været  lidet  Genstand  for  Forskning,  at  kaste  et  Blik  paa 
denne  Videnskabsgrens  Oprindelse  og  Udvikling  med  særligt 
Henblik  paa,  om  der  har  eksisteret  nogen  Forbindelse  med 
Søstergrenens,  den  menneskelige  Medicins,  Vækst,  og  om 
disse  to  Specialiteter  i det  hele  have  samarbejdet  eller  gen- 
sidig paavirket  hinanden  i nogen  Grad. 

Førend  jeg  gør  dette,  vil  jeg  kort  berøre,  hvad  man  for- 
staar  ved  « Veterinær*.  Dette  Ords  Oprindelse  har  været 
Genstand  for  manges  Undersøgelse,  uden  at  dog  endnu  noget 
sikkert  derom  er  bragt  for  Dagen.  Det  oprindelige  græske 
Ord  for  en  Dyrlæge  var  InmaTyos,  Hestelæge,  senere  brugtes 
xTrjviKiQog  ( xrijvo g = pecus)  o:  Dyrlæge.  Hos  Romerne  be- 
nyttedes paa  samme  Vis  i de  ældste  Tider  Ordet  mulomedicus, 
i Stedet  for  hvilket  paa  Kejsertiden  kom  medicus  veterinarius, 
det  Ord,  som  den  bekendte  Landbrugsforfatter  C olu  mella 
(ca.  50  e Kr.)  betjener  sig  af. 

Etymologien  er  imidlertid  fuldstændig  dunkel.  Min  Hen 
vendelse  til  vort  Universitets  moderne  Sprogforskere  har  ikke 
givet  noget  Resultat;  jeg  skal  derfor  meddele,  hvad  der  fra 
ældre  Forskere  antages  desangaaende, 

En  bekendt  romersk  Grammatikus,  Verrius  Flaccus 
(død  14  e.  Kr.),  omtaler  ibestia  veterma » som  alle  Dyr,  der 
arbejde  i Spand;  han  afleder  Ordet  veterinus  af  veho,  jeg 
trækker;  det  skulde  da  egentlig  hede  vehiterinus,  og  veteri- 
narius skulde  være  en  Mand,  som  beskæftiger  sig  med  Træk- 


’)  Efter  Norsk  Tidsskrift  for  Vetr.  VII.  — En  Litteraturfortegnelse  er  her 
udeladt. 

dyr.  Denne  Derivation  skal  efter  Flaccus  oprindelig  Cato 
have  paapeget.  Prof.  Torp  udtaler  om  denne  Afledning,  at 
den  er  mulig,  og  hvis  den  er  den  rigtige,  er  Ordet  af  ægte 
latinsk  Oprindelse. 

En  anden  romersk  Forfatter,  Opilius,  mener,  at  Ordet 
egentlig  skulde  hede  iventerina » og  komme  af  tventer*, 
Bug,  fordi  Paaspandet  var  bundet  til  Bugen;  men  denne 
Derivation  anses  ikke  af  nogen  for  rimelig.  C ol  umel  la,  der 
bruger  Ordene  bestia  veterina  ikke  blot  om  Trækdyr,  men 
ogsaa  om  Faar  — hvilket  altsaa  ikke  skulde  støtte  Afled- 
ningen af  veho  — antager,  at  veterinarius  kommer  af 

vetus,  gammel,  fordi,  siger  han,  den  gamle  Overhyrde  maa 
være  kyndig  i Dyremedicinen.  En  af  dette  Aarhundredes 
lærdeste  Læger,  Carl  Fredrik  Heusinger  (medicinsk 
Professor  i Marburg,  død  1883,  91  Aar  gi.,  var  i 1820 — 1824 

Lærer  ved  Veterinærinstitutet  i Jena),  har  i sin  bekendte  Bog 

«Recherches  de  pathologie  comparée»  peget  paa  et  andet  Ud- 
spring, idet  han  deriverer  fra  Sanskrit  — Ordet  pacu , latinsk 
pecus , oskisk  faihus,  hvorfra  Ordet  Vieh  og  vort  Fæ  stammer. 
Men,  efter  hvad  Nutidens  Sprogmænd  sige,  har  Læren  om 
Ordenes  Afledning  omkring  80-Aarene  undergaaet  en  saadan 
Revolution,  at  man  paa  de  gamle  Bogstavligheder  intet  kan 
bygge ; som  bekendt,  er  det  nu  Lydlæren,  der  danner  Grund- 
laget for  Efterforskningerne  over  Ordenes  Afstamning.  Det 
eneste  sikre,  man  derfor  nu  ved  om  veterinarius , er,  at  Ordet 
veterinus  forekommer  hos  Cato,  Plinius  og  Var  ro,  og  at 
Adjektivet  veterinarius  i Forbindelse  med  ars , medicina  og 
medicus  er  et  hos  C o lu  mella  gængs  Ord,  der  betyder,  hvad 
der  staar  i Forbindelse  med  Husdyr.  Senere  er  Ordet  brugt 
i udvidet  Betydning  om,  hvad  der  vedrører  Dyr  i det  hele, 
og  i den  nyere  Tid  er  «.vétérinaire?>  gennem  fransk  Sprog- 
brug i og  for  sig  som  Substantiv  — uden  Forbindelse  med 
médecin  — blevet  en  Betegnelse  for,  hvad  vi  paa  Norsk  kalL 
der  Dyrlæge. 

Det  siger  sig  selv,  at  der  først  kan  være  Tale  om  nogen 
Dyrlægekunst  fra  den  Tid,  da  Mennesket  begyndte  at  holde 
tæmmede  Dyr,  saakaldte  Husdyr.  Hvad  der  først  har  spiret 
frem,  enten  Menneske-  eller  Dyremedicinen,  er  ikke  godt  at 


vide.  Flere  Ting  synes  dog  at  tyde  paa,  at  Veterinærmedi- 
cinen er  det,  som  man  oprindelig  har  begyndt  at  bygge  paa. 
Det  er  f.  Eks.  en  Kendsgerning,  at  Zootomien  øvedes  tid- 
ligere end  Anatomien ; de  ældste  Folkeslags  religiøse  For- 
skrifter krævede  ogsaa,  at  visse  Dyr  eller  Dele  af  Dyr  bort- 
kastedes ved  Slagtningen  eller  benyttedes  til  Offer,  ligesom 
det  ogsaa  maatte  afgøres,  enten  et  Offerdyr  var  rent  eller 
urent  o:  sygt  eller  sundt;  Præsterne  plejede  jo  af  Dyrenes 
Indvolde  at  forudsige  forskellige  Ting.  Alt,  hvad  man  imid- 
lertid ved  fra  den  saakaldte  forhistoriske  Tid  om  Medicinens 
Stilling  hos  Østens  Folkeslag,  er  kun  som  en  graa  Taage ; i 
den  persiske  Bog  «Zend-Avesta»  (der  antages  skrevet  ca. 
1500  f.  Kr.)  findes  dog,  mærkeligt  nok,  særskilte  Takster  for 
Dyrlægers  og  Menneskelægers  Arbejde. 

De  første  historiske  Meddelelser  om  en  Lægekunst  i 
Oldtiden  vedrører  Veterinærmedicinen.  Der  fortælles  om  en 
græsk  Hyrde,  Melam  pus,  hvis  Levetid  angives  til  ca.  1380 
f.  Kr.,  at  han,  paa  Grund  af  sit  Ry  for  Kendskab  til  Dyrenes 
Sygdomme,  blev  tilkaldt  til  Kong  Prøtus’  Datter,  hvem  han 
helbredede  for  en  maniakal  Tilstand  ved  Hjælp  af  hvid  Nyse- 
rod  (Helleborus  albus);  Resultatet,  siger  Historien,  viste  Rig- 
tigheden af  Melampus’  Mening  om  Ligheden  mellem  Dyre- 
nes og  Menneskenes  Sygdomme;  han  havde  nemlig  set 
Nytte  af  denne  Medicin  ved  lignende  Tilstande  hos  sine 
Faar.  Denne  Melampus  sagdes  at  have  et  stort  Ry  ogsaa 
uden  for  Grækenland,  men  overstraaledes  dog  af  en  kort  efter 
ham  levende  Person  C hiro,  der  i Myten  lever  med  Til- 
navnet Centaurus;  denne  C hi  ro  skal  have  udmærket  sig 
baade  som  Læge  og  Dyrlæge  og  angives  at  have  forfattet  et 
Værk  om  Hestesygdomme,  hvilket  var  vel  kendt  og  benyttet 
af  Araberne.  Denne  C hiro  har  i saa  Fald  været  den  første 
kendte,  medicinske  Forfatter  i den  saakaldte  historiske  Tid. 

Efter  ham  optræder  Menneskemedicinens  Fader,  Æsku- 
lap  (1321  — 1243),  i hvis  Familie  gennem  flere  hundrede  Aar 
Lægekunsten  dyrkedes  som  et  Slægtsmonopol.  Fra  denne 
Tid  høier  man  intet  om  Dyremedicinen,  der  synes  at  være 
kommen  i Forfald,  indtil  Hippokrates  (460 — 3 77  f.  Kr.) 
atter  hævede  den  noget.  Det  er  tilstrækkelig  kendt,  at  han 


— 6 — 


hentede  alle  sine  anatomiske  Kundskaber  fra  Studiet  af  Dyr. 
I sit  Værk  om  Sygdommenes  Væsen  taler  han  om  Hydatide 
blærer  i Lungen  hos  Dyrene  og  bekæmper  den  Anskuelse, 
at  Epilepsien  var  en  Sygdom,  der  skyldes  dæmonisk  Indvirk- 
ning, da  man  nemlig  ofte  hos  Geder,  som  lide  af  denne 
Sygdom,  finder  Vand  i Hjernen.  Ligesaa  henviser  han  i sit 
Værk  om  Febre  og  om  Ledsygdomme  til  sine  Erfaringer  fra 
Dyr,  idet  han  dog  ligesom  undskyldende  lægger  til:  «hvis 
man  for  øvrigt  bør  befatte  sig  med  Dyrenes  Sygdomme;  men 
det  bør  man.» 

I end  højere  Grad  ses  dog  Oldtidens  store  Naturforsker, 
Ar  istot  eles  (384 — 322  f.  Kr.),  at  have  studeret  Dyremedi- 
cinen  og  benyttet  den  som  Grundlag  for  sin  Virken  som  Men- 
neskelæge. Aristoteles  var  den  første  komparative  Anatom 
og  Fysiolog  og  hentede  sine  Kundskaber  i denne  Henseende 
udelukkende  fra  Undersøgelser  hos  Dyr.  Han  beskriver  og- 
saa  enkelte  Dyresygdomme,  f.  Eks.  tre  Slags  Smitsoter  hos 
Svinene,  han  kendte  Blæreormen  hos  disse  Dyr,  kender  dens 
Yndlingssæde  i Tungemusklerne  og  gør  den  interessante  og 
rigtige  Bemærkning,  at  disse  Blærer  aldrig  ses  hos  Pattegrise. 

Han  beskriver  ogsaa  forskellige  Sygdomme  hos  Hunden 
og  særlig  Hundegalskaben,  som  han  dog  siger  ikke  overføres 
til  Mennesket.  Hvis  dette  ikke  er  en  Fejltagelse  af  Ari- 
stoteles — og  det  er  det  sandsynligvis,  da  Galen  kender 
Rabies  hos  Mennesket  — er  det  en  interessant  Oplysning, 
der  tyder  paa  en  Forandring  i Rabies-Virusets  Karakter  ned 
igennem  Tiderne.  Ogsaa  hos  Hesten,  Æslet  og  Kvæget  be- 
skriver han  forskellige  Sygdomme,  bl.  a.  Tetanus  og  Snive. 
Ogsaa  som  Farmakolog  gjorde  A.  Iagttagelser,  idet  han  op- 
lyser, at  den  dyriske  Organisme  ved  længere  Tids  Brug 
akkommoderer  sig  til  visse  Lægemidler,  saa  de  ikke  længere 
skade.  Men  særlig  interessant  er  det,  at  han  øjensynlig  og- 
saa har  drevet  patologisk-anatomiske  Studier  hos  Dyrene, 
idet  han  bemærker  om  en  Kvægsygdom  ( xquvqoc  o:  den  ond- 
artede Lungesyge?),  at  Dyrene  dø  hurtig  af  den,  og  naar 
man  aabner  Dyrene  efter  Døden,  findes  Lungerne  brandige. 

Hvad  vi  vide  om  Veterinærmedicinen  før  Kristus  er  alt- 
saa,  at  der  i Grækenland  som  Oldtidens  første  Kulturstat  og- 


saa  først  lagdes  Grundvold  til  en  veterinærmedicinsk  Viden- 
skab, dog  vistnok  blot  som  Middel  for  Menneskemedicinen 
uden  nogen  selvstændig  Udvikling  i og  for  sig.  Nogen  egent- 
lig videnskabelig  Udvikling  af  Lægekunsten  i Oldtiden  hos 
Orientens  Folkeslag  uden  for  Grækenland  kan  man  vel  næppe 
forudsætte.  Og  ihvorvel  det  vides,  at  der  hos  Ægypterne 
fandtes  særskilte  Dyrlæger  for  enkelte  Dyrearter,  er  Kend- 
skab til  Dyremedicinen  for  øvrigt  her  meget  tarveligt;  af  de 
latinske  Forfattere  fremgaar  det  dog,  at  der  har  været  saa- 
danne,  hvis  Værker  imidlertid  ved  Alexandria  Bibliotekets 
Brand  ere  fuldstændig  forsvundne. 

Paa  det  i aandelig  Henseende  højt  udviklede  Hellas’s 
Ruiner  hævede  sig  det  praktiske  Rom ; men  hvad  der  gælder 
om  de  andre  Videnskaber  for  denne  Tid,  gælder  ogsaa  for 
Veterinærmedicinen.  Romerne  absorberede  Grækenlands  Kul- 
tur, men  frembragte  foreløbig  intet  nyt.  Særlig  stod  Læge- 
kunsten i ringe  Anseelse,  idet  Lægerne,  lige  til  Cæsar  ved 
et  særskilt  Dekret  gav  dem  Borgerret,  enten  vare  Slaver  eller 
frigivne.  Efter  Kristus  sank  Medicinen  endnu  mere,  og  Pli- 
nius  omtaler  gentagende  Lægerne  og  Lægekunsten  med  den 
største  Foragt.  Vistnok  fremtraadte  paa  denne  Tid  Grækeren 
Galen  (131 — 201  e.  Kr.)  som  en  anset  lægevidenskabelig 
Forfatter,  særlig  paa  det  anatomiske  Omraade,  men  i viden- 
skabelig Henseende  for  øvrigt  stod  den  rene  medicinske  Empiri 
i Flor.  Anderledes  forholdt  det  sig  med  Veterinærmedicinen  ; 
det  er  almindelig  erkendt,  at  denne  Videnskab  i denne  Periode, 
der  regnes  fra  Columella  (40  e.  Kr.)  til  det  romerske  Riges 
Undergang  (476  e.  Kr.),  hævede  sig  til  en  Glans,  der  fuld- 
stændig overstraalede  Menneskemedicinen. 

Spanieren  Columella  er  den,  der  har  lagt  den  første 
Grundvold  til  en  selvstændig  veterinærvidenskabelig  Bygning. 
Hans  Værk  c de  re  rustica » indeholder  meget  gode  Iagttagelser 
over  Dyrenes  Sundhedspleje  og  Sygdomslære,  ligesom  det 
ogsaa  fremgaar,  at  Columella  selv  var  praktisk  Kirurg.  Det 
Standpunkt,  paa  hvilket  Veterinærmedicinen  stod  paa  denne 
Tid,  har  vel  givet  Galen  Anledning  til  den  Bemærkning,  at 
Dyrlægernes  Iagttagelser  ogsaa  havde  Betydning  for  den 
menneskelige  Medicin;  det  er  jo  ogsaa  kendt,  at  Galen  lige- 

som  Hippokrates  og  Aristotel  es  byggede  sine  anatomiske 
Kundskaber  saa  godt  som  udelukkende  paa  Dyr. 

Efter  Gal  en  s Fremkomst  synes  Menneskemedicinen  atter 
ligesom  at  falde  sammen;  i alt  Fald  besidde  vi  ingen  frem 
ragende  Forfattere  fra  denne  Tid.  Derimod  fremtræder  omtr. 
320  e.  Kr.  en  Dyrlæge  Apsyrtus;  denne  Mand,  der  var 
Militærdyrlæge  hos  Konstantin  den  store,  har  udgivet  en 
Række  veterinærmedicinske  Afhandlinger  (om  Tandskifte, 
Eksostoser  paa  Kinden  (Aktinomykose  ?),  Trommesyge,  Dysen- 
teri, Kolik,  Obstructio,  Tarmruptur,  Milthypertrofi,  Leverbe- 
tændelse, Dyspnoe,  Pneumoni,  Halsbetændelse,  Katan  alfeber, 
Hoste,  Betændelse  efter  Aareladning,  Forbrænding  med  ulæsket 
Kalk,  om  Saar  og  Kontusioner,  Benbrud,  Luksationer,  Svulster, 
Skab,  Ødem,  Nyrebetændelse,  Dysuri,  Stranguri,  Ischuri, 
Orchit,  Prolapsus  penis,  Prolapsus  vaginæ,  Hæmorroider, 
Hydrops,  Kværke,  Snive,  Reumatisme,  Næsepolypper,  Øreflod, 
Oftalmi,  Øjensygdomme,  Hjernebetændelse,  Kolier  (Mani), 
Epilepsi,  Tetanus,  Spat,  Forfangenhed,  Galle,  Ledbetændelse, 
Hovsygdomme,  Hudsygdomme  og  om  de  giftige  Dyr);  som 
man  ser,  spænder  dette  over  en  stor  Del  af  hele  Sygdoms- 
læren. Ihvorvel  Columella  allerede  hævdede  Nødvendig- 
heden af  en  egen  Dyremedicin,  er  det  dog  først  denne 
Apsyrtus,  som  kan  siges  at  have  hævet  Veterinærmedicinen 
til  en  med  Menneskemedicinen  jævngod  og  parallelt  løbende 
Videnskab. 

Grunden  til  Dyrlægekunstens  Opsving  paa  denne  Tid 
— der  fandtes  saaledes  talrige  Militærdyrlæger,  egne  Takster 
for  deres  Arbejde,  egne  Dyrehospitaler  (• veterinaria ) — var 
den  store  militære  Luksus  i det  græsk-romerske  Rige  og  sær- 
lig ved  Hoffet  i Byzants,  hvor  f.  Eks.  Overhofstaldmester- 
stillingen  {comes  s tabuli,  fr.  connetable ) var  en  af  Rigets  højeste 
Værdigheder;  tillige  synes  Landbruget  da  at  have  givet  sine 
Dyrkere  ikke  lidet  økonomisk  Udbytte. 

Omkring  450  e.  Kr.  er  der  atter  en  meget  anset  Veterinær- 
forfatter, Theomnestes,  der  efter  Heusingers  Forsk- 
ninger har  været  Dyrlæge  hos  Theodorik  den  store,  Øst- 
goternes  bekendte  Konge. 

Hos  den  omtrent  samtidige  Publius  Vegetius  Rena- 

tus  (ca.  450  e.  Kr.  Andre  380  e.  Kr.)  finder  man  imidlertid 
samlet,  hvad  Oldtiden  kendte  af  veterinærvidenskabeligt,  i 
hans  € Artis  veterinarice  sive  mulo-medicince  libri  quatuor ». 
Særlig  er  det  Terapien,  Vege  ti u s behandler.  I profylaktisk 
Henseende  anbefaler  han  dyb  Nedgravning  af  Dyr,  døde  |af 
Smitsoter,  samt  Desinfektion  af  Stald  og  Fjøs  med  Svovl. 
Afspærringsforanstaltninger  af  sundt  Kvæg  fra  syge  var  for 
øvrigt  i Brug  allerede  paa  Apsyrtus’s  I'id. 

Disse  Vegetius’s  Bøger  ere  skrevne  paa  en  Tid,  da  Old- 
tidens Kultur  holdt  paa  at  svinde,  og  Videnskaben  gik  det 
fuldstændige  Forfald  i Møde;  de  give  et  Samlebegreb  om 
Oldtidens  Kundskaber  i Dyremedicin  og  ere  overhovedet  det 
sidste  Mindesmærke  om  Medicin  i Oldtiden;  efter  ham  følger 
mer  end  Tusind  Aars  Mørke.  Hedenskabets  og  Kristendommens 
Kampe  om  Overherredømmet  og  de  store  Folkevandringer 
frembragte  i Hundreder  af  Aar  en  saadan  Uro,  at  der  ikke 
levnedes  Tid  og  Rum  for  videnskabeligt  Arbejde.  De 
Kristnes  Ringeagt  for  hedensk  Videnskabelighed  samt  Kir- 
kens Kamp  for  at  befæste  sit  Hegemoni  og  kue  enhver 
Ytring  af  Aandsfrihed  tih'ntetgjorde  al  Sans  for  selvstændig 
Forskning  af  Naturen  og  bragte  erhvervede  naturvidenskabe- 
lige Iagttagelser  og  Kundskaber  i Forglemmelse.  Særlig  fjer- 
nede sig  i denne  Periode  Menneskemedicinen  meget  fra  den 
rene  Forsknings  og  Erfarings  Vej ; den  beherskedes  fuldstændigt 
af  Overtro,  Mystik  og  religiøse  Fordomme;  i mindre  Grad 
var  dette  Tilfælde  med  Dyremedicinen,  ihvorvel  der  ogsaa  i 
denne  Branche  fremkom  Værker,  hvori  Tryllemidler  og  Hekse- 
formularer spillede  en  væsentlig  Rolle.  Al  saavel  menneske- 
lig som  dyrisk  Sot  og  Sygdom  betragtedes  jo  af  de  fleste 
som  Himmelens  Straffedom  og  bekæmpedes  med  Bod,  Pro- 
cessioner, Vievand,  Besværgelser  og  Arkana. 

Med  Universiteternes  Oprettelse  i den  skolastiske  Periode 
{12te — 13de  Aarh.)  fik  imidlertid  Menneskemedicinen  et  kraf- 
tigt Fremstød.  Samtidig  og  maaske  som  en  Følge  af  det  ved 
Universiteterne  genvakte  videnskabelige  Liv  fremstod  ogsaa  en 
Dyrlæge,  Jordanus  Ruffus,  hvis  Værker  over  Veterinær- 
medicin nød  den  største  Anseelse;  han  var  «Marescallus 
major»  hos  den  bekendte,  for  Videnskaberne  stærkt  interts- 

serede  Hohenstauferkejser  Fredrik  II  (1212 — 1250),  der  selv 
har  skrevet  en  Bog  om  Fuglenes  Sygdomme.  Ruffus’s  Ar- 
bejder roses  for  sin  Nøgternhed  og  Frihed  for  Besværgelser 
og  Astrologi.  Som  Tegn  paa,  at  der  paa  denne  Tid  har 
været  en  vis  Forbindelse  mellem  Dyre-  og  Menneskemedi- 
cinen, kan  anføres,  at  en  Veterinærforfatter,  Biskop  Theo- 
dorich  af  Cervia  (1205  — 1298),  der  var  Søn  af  en  berømt 
Saarlæge,  samtidig  var  Læge  og  Dyrlæge,  ligesom  ogsaa  den 
byzantinske  Kejser,  Michael  Palæologus’s  (1261 — 1292)  Liv- 
læge, Demetrius  Pepagomenus,  skrev  en  Bog  om  Fal- 
kenes Sygdomme.  Paa  denne  Tid  begyndte  det  imidlertid 
at  lysne  i videnskabelig  Henseende.  I Begyndelsen  af  det 
13de  Aarhundrede  gjorde  Luzzi  i Bologna  de  første  to  Sek- 
tioner af  menneskelige  Lig  og  beskrev  sine  Fund,  for  øvrigt 
meget  mangelfuldt;  det  er  dog  først  i Begyndelsen  af  det 
16de  Aarhundrede,  at  den  menneskelige  og  dyriske  Anatomi 
egentlig  grundlægges. 

Paa  denne  Tid  levede  der  i Venedig  en  Mand,  Carlo 
Ruini;  han  var,  ligesom  en  bekendt  Oldtidsdyrlæge,  Hie- 
ro cl  es  (ca.  500  e.  Kr.),  og  en  berømt  Nutidsdyrlæge,  Bo  ur- 
gel at,  oprindelig  Retslærd.  Enkelte  angive  hans  Dødsaar 
til  1530,  andre  til  1590;  i 1576  synes  han  at  have  været  Med- 
lem af  Senatet  i Venedig.  Han  har  forfattet  flere  juridiske 
Skrifter,  og  i 1598  udkom  der  under  hans  Navn  et  meget  be- 
rømt Værk  over  Hestens  Anatomi.  Hans  Bog  ledsagedes  af 
mange  Afbildninger  og  dannede  i lang  Tid  Grundlaget  for 
Studiet  af  Veterinæranatomien.  Ejendommeligt  er  det,  at  der 
fra  italiensk  Side  paa  Grund  af  Ru  in  is  Arbejde  er  hævdet, 
at  Æren  for  Opdagelsen  af  Blodkredsløbet  ikke  tilkommer 
den  engelske  Læge  Harvey  (1628),  men  den  italienske  Dyr- 
læge Ruini.  Dette  er  vistnok  urigtigt,  men  det  er  dog  mærke- 
ligt, at  denne  Forfatter  i alt  væsentligt  kender  Hjertets  Funk- 
tion og  det  lille  Kredsløb ; han  beskrev  saaledes  Blodets 
Strøm  fra  Hulaaren  gennem  højre  Hjerte  ud  i Lungepulsaaren 
og  Lungerne  og  fra  disse  tilbage  gennem  Lungeblodaarerne 
til  venstre  Hjerte;  han  angav,  at  Klapperne  i Hjertet  vare  be- 
stemte til  at  forhindre  Blodets  Tilbagegang,  naar  det  var 
stødt  igennem  Aabningerne  til  alle  Legemets  Dele;  derimod 


havde  han  en  urigtig  Forestilling  om  Blodets  Løb  i Venerne; 
hans  Anatomi  indeholder  desuden  mange  sammenlignende 
Bemærkninger  om  Menneskets  Anatomi.  At  Harvey  har 
kendt  Ruinis  Værk,  kan  hverken  godtgøres  eller  benægtes, 
men  det  har  vistnok  været  her  som  med  andre  menneskelige 
Opdagelser,  at  de  forbedredes  af  mange  for  at  fuldendes 
af  een. 

Hvis  imidlertid  den  Angivelse  er  rigtig,  at  Ruini  døde 
i 1530,  er  det  i alt  Fald  han,  som  har  Æren  af  først  at  have 
opdaget  det  lille  Kredsløb;  i Almindelighed  tillægges  dette 
Lægen  Michael  Serveto,  der  var  født  1509  og  i 1531  og 
1532  udgav  nogle  religiøse  Afhandlinger,  hvori  var  indflettet 
en  Del  Bemærkninger  om  dette  Emne.  Og  hvis  det  virkelig 
skulde  forholde  sig  saa,  at  Ruini  er  død  i 153°  °g  selv  har 
skrevet  det  Værk,  som  udkom  i 1598  og  bærer  hans  Navn, 
tilkommer  der  ham  en  betydelig  Fortjeneste  ogsaa  som  al- 
mindelig anatomisk  Forfatter;  thi  de  store  Menneskeanatomer, 
Vesal  (f.  1514),  Eustachio  og  Falloppio,  skrev  sine 
grundlæggende  Værker  over  den  menneskelige  Anatomi  mange 
Aar  senere.  For  øvrigt  maa  Senatet  i Venedig  i Begyndelsen 
af  det  16de  Aarhundrede  have  været  betydelig  veterinær- 
interesseret; thi  paa  dets  Foranledning  udgav  Fracastori  i 
1514  de  første  brugbare  veterinær-politimæssige  Forskrifter 
til  Bekæmpelse  af  Farsotter,  Forskrifter,  der  have  tjent  til  For- 
billede i alle  Lande  lige  ned  til  vore  Dage. 

Men  dette  betydelige  Værk  af  Ruini  blev  i Veterinær- 
videnskaben for  sin  Tid  kun  et  ganske  enkeltstaaende  Fæ- 
nomen. Medens  Menneskeanatomien  og  Lægekunsten  i det 
hele  i det  15de — 17de  Aarhundrede  gjorde  betydelige  Frem- 
skridt, indtraadte  der  i Veterinærmedicinen  en  paatagelig 
Nedgang.  Dyrlægestanden  synes  i denne  Periode  at  være 
undergaaet  en  Forraaelse;  Hesteoppassere  gav  sig  mere  og 
mere  af  med  Dyrlægepraksis,  og  lidt  efter  lidt  indtraadte 
en  Sammensmeltning  af  Beslagsmedens  og  Dyrlægens  Stilling, 
saaledes  at  en  Hovslager  næsten  var  identisk  med  en  Dyre- 
praktiker.  Betegnende  er  det  ogsaa,  at  Titelen  « Veterinarius » 
nu  forsvinder  og  remplaceres  af  « Marescallus*  (o:  af  det  kel- 

tiske  Ord  march , Hest,  og  det  gotiske  skalks.  Tjener,  Op- 
passer). 

Dyrlægekunsten  indskrænkedes  til  et  mere  eller  mindre 
udstrakt  praktisk  Kendskab  til  Behandling  af  Sygdomme  hos 
Hesten;  paa  den  anden  Side  blev  det  ikke  ualmindeligt,  at 
Lægerne  gave  sig  af  med  Dyremedicin,  uden  at  der  dog 
derfor  for  Veterinærmedicinen  berettes  om  særlige  Fremskridt 
i dette  Tidsrum. 

Med  Veterinærskolernes  Grundlæggelse  i Slutningen  at 
forrige  Aarhundrede  aabnedes  der  imidlertid  den  samme  Be- 
tingelse for  en  ærefuld  Opblomstring  af  Veterinærmedicinen 
som  den,  der  fandt  Sted  for  Medicinens  Vedkommende  ved 
Universiteternes  Oprettelse  omkring  500  Aar  tidligere. 

Aarsagerne  hertil  var  forskellige. 

I Begyndelsen  af  Aarhundredet  var  Kvægpesten  fra  Rus- 
land gennem  Polen  og  Ungarn  trængt  ind  i Europa.  I 1711 
førtes  den  ved  en  eneste  Oxe,  der  havde  forvildet  sig  ind  i 
en  Flok  Kvæg,  der  dreves  fra  Dalmatien  ind  i Venetien,  til 
Domherren  af  Padua,  Grev  Boromeos  Besætning.  Fra  Italien 
spredte  den  sig  derpaa  ud  over  hele  Europa,  lige  til  Danmark 
og  Sverige;  det  har  imidlertid  ikke  lykkedes  mig  at  finde 
nogen  Oplysning  om  dens  Optræden  i Norge.  Sygdommen 
rasede  saa  forfærdeligt,  at  man  i mange  Lande  frygtede  for 
en  fuldstændig  Tilintetgørelse  af  alt  Kvæg.  Agerdyrkningen 
led  betydeligt,  mange  Landstrækninger  laa  aldeles  udyrkede, 
og  Nationalvelstanden  aftog  i en  for  Regeringerne  foruroligende 
Grad. 

Men  netop  paa  denne  Tid  laa  al  egentlig  Veterinær- 
medicin og  særlig  den  videnskabelige  fuldstændigt  nede. 
Hvad  der  eksisterede,  var  et  Antal  mere  eller  mindre  dyg- 
tige Hestepraktikere,  medens  de  andre  Husdyrs  Sygdomme 
lodes  aldeles  upaaagtede.  Regeringerne  havde  derfor  ingen 
anden  Udvej  end  at  henvende  sig  til  Menneskelægerne  for  at 
søge  Hjælp,  og  det  overdroges  derfor  i de  fleste  Lande  en 
eller  anden  Læge  at  studere  og  lede  Kampen  mod  Kvæg- 
pesten. Der  foreligger  fra  forrige  Aarhundrede  temmelig  tal- 
rige Afhandlinger  fra  Læger  om  Kvægpesten,  saaledes  af 
Ramazzini  og  Lancisi  i Italien,  Camper,  i Holland, 


Buchwald  i Danmark,  Erxleben,  Metzger,  Busch 
Laubender,  Niemand  o.  fl.  i Tyskland.  Ogsaa  den  be- 
kendte v.  Haller  skrev  i 1772  en  forstandig  Afhandling, 
hvori  han  bestemt  hævdede  Sygdommens  Specificitet  og  Smit- 
somhed og  anbefalede  Nedslagtning;  « thi  — siger  han  — 
lige  saa  godt  som  man  kender  det  Skib,  der  i sin  Tid  bragte 
Menneskepesten  til  Marseille,  lige  saa  godt  kender  man  den 
ulykkelige  Tyr,  som  i 1 7 1 1 bragte  Pesten  til  Venetien  og 
derfra  antændte  Italien  og  det  øvrige  Europa. » Ogsaa  Fader 
Holberg  gav  sit  Besyv  med  i Laget  ved  sin  bekendte 
«Korte  Betænkning  over  den  nu  regjerende  Qvægsyge»;  hans 
Betænkning  er  meget  god  og  ægte  Holbergsk;  idet  han  hen- 
lørtr  Sygdommen  til  « giftige  Insekter*  og  hævder,  at  den  i 
alt  Fald  skyldes  et  Kontagium  og  ingen  Komet  eller  Guds 
Straffedom,  spotter  han  over  Lægerne,  som  ved  denne  Syg- 
dom er  «bragt  ud  af  deres  Concepter;  aldrig  have  Physici 
— siger  han  — laget  mere  fejl  udi  deres  Gisninger  og  Medici 
udi  deres  Recepter.* 

Men  det  var  ikke  bare  Kvægpesten,  der  blæste  nyt  Liv 
i Veterinærmedicinen.  Den  voksende  Folkemængde  og  den 
stigende  Kultur  gjorde  det  i det  hele  mere  lønnende  at  be- 
skæftige sig  med  Landbrug  end  før;  Jordejendomme,  der  i 
Begyndelsen  af  Aarhundredet  betaltes  med  IOOOO  Kr.,  kostede 
omkring  1750-Aarene  15000  og  omkring  1780  20000  Kr. 
De  videnskabelige  Bøger  begyndte  at  beskæftige  sig  med 
Dyrkningsspørgsmaal,  Mi  råbe  au  grundede  i 1767  en  Land- 
brugstidende, og  der  stiftedes  Landbrugsselskaber.  Den  senti- 
mentale, kunstlede  Tone  fra  Ludvig  XIV’s  og  Racines 
lidsalder  afløstes  af  en  mere  realistisk  Mode;  Malerne  gav 
sig  af  med  at  male  efter  Naturen,  paa  Scenen  fremstilledes 
Nutidsmennesker,  ja  endog  Bønder,  som  talte  et  naturligt 
Sprog  i Stedet  for  pompøse  Vers;  Adelens  Herrer  og  Damer 
begyndte  at  stelle  med  Gaardsbrng  og  Marie  Antoinette  legede 
Budeje  i Trianon:  kort,  Alverden  var  enig  med  Rousseau 
og  Encyklopedisterne,  at  « Naturen  var  Alfa  og  Omega*. 

Paa  denne  Tid  var  det,  at  en  fransk  Advokat,  Bo  ur- 
gel at,  der  besad  den  for  en  Jurist  mærkværdige  Egenskab, 
at  han  græmmede  sig  over,  at  han  havde  vundet  en  uret- 

færdig  Sag,  og  derfor  forlod  Jurisprudensen,  fattede  den  Plan 
at  grunde  en  Veterinærskole. 

Da  han  var  Adelsmand  og  en  anset  Mand,  erholdt  han 
snart  Regeringens  Billigelse  og  offentlig  Understøttelse  til  sin 
Skole,  der  begyndte  i 1762  i Lyon.  Kort  efter  dannedes 
derpaa  Skolerne  i Paris  (1763),  Turin  (1769),  Gottingen  (1771), 
København  (1773),  Skara  (1774)  og  senere  lidt  efter  lidt  over 
hele  Verden,  endog  i Konstantinopel  (1849),  New  York  og 
Montreal  (1860),  Kasan  (1873),  Santiago,  Santa  Catalina, 
Lahore  og  Tokio  (1880 — 1882). 

Jeg  kan  ikke  nægte  mig  den  Fornøjelse  at  citere  et 
Brev,  som  Voltaire  i Anledning  af  de  oprettede  Veterinær- 
skoler skrev  (18de  Marts  1775,  i sit  8 ide  Aar)  til  Bourgelat: 

«Jeg  blev  forbavset  over,  at  før  Deres  Tid  Hornkvæget 
ikke  havde  andre  Folk  til  sin  Hippokrates  end  Hovslagere. 
Kyndig  Hjælp  mangler  jo  i de  mest  civiliserede  Lande.  De 
alene  har  gjort  Ende  paa  denne  ulykkelige  Skam.  Vore  Kol- 
leger Dyrene  fortjente  virkelig  lidt  mere  Omhu,  især 
efter  af  Vorherre  gjorde  en  Pagt  med  dem  straks  efter  Synde- 
faldet. Vi  behandle  dem  trods  denne  Pagt  med  næsten  lige 
saa  stor  Umenneskelighed,  som  Russerne,  Polakkerne  og 
Munkene  i Franche-Comté  behandle  sine  Bønder,  og  som 
Handelsbetjentene  behandle  dem,  som  ville  købe  en  Næve  Salt 
andet  Steds  end  hos  dem  selv. » 

Dette,  at  en  udenforstaaende  giver  Stødet  til,  at  Vete- 
rinærmedicinen hæves  fra  Empirisme  til  Videnskab,  bliver 
endnu  ejendommeligere,  naar  det  ses  i Lyset  af,  at  en  af 
Tidens  dygtigste  og  med  rette  meget  anset  praktisk  Dyrlæge, 
Franskmanden  Lafos  se,  polemiserede  skarpt  mod  Bour- 
gelat, fordi  han  anlagde  en  Dyrlægeskole,  og  bl.  a.  vilde 
hævde,  at  der  uden  for  Hestepraksis  ingen  Veterinærmedicin 
var  eller  burde  være. 

Det  var  ikke  andet  at  vente,  end  at  der,  naar  der  paa 
en  Gang  pludselig  skulde  skabes  en  medicinsk  Videnskab  for 
Husdyrene,  maatte  tyes  til  Lægernes  Hjælp.  Og  det  gjordes 
der  ogsaa  i rigeligt  Mon.  Bourgelat  selv  studerede  Men- 
neskemedicin først,  og  ved  alle  Skoler  lagdes  der  i større  eller 
mindre  Udstrækning  Beslag  paa  Lægernes  Kundskaber  og 


Arbejdskraft;  i Danmark  var  det  saaledes  Lægen  Abild- 
gaard,  der  sendtes  ud  for  at  studere  Veterinærmedicin,  og 
som  skabte  den  danske  Skole. 

Hvad  der  derfor  doceredes  ved  Veterinærskolerne  lige 
ind  i vort  Aarhundrede  var  for  største  Delen  Menneskemedicin, 
appliceret  paa  Dyrene  Undervisningen  maatte  af  den  Grund 
blive  baade  ensidig  og  mangelfuld.  Endnu  klarere  belyses 
Veterinærmedicinens  Afhængighed  af  Lægevidenskaben  ved 
det  Forhold,  at  der  mangesteds  i Tyskland,  Østerrig  og  Italien 
ikke  oprettedes  egne  Skoler,  men  Veterinærmedicin  doceredes 
af  et  enkelt  eller  et  Par  Medlemmer  af  det  medicinske  Fa- 
kultet ved  selve  Universitetet,  et  Forhold,  der  delvis  bestaar 
enkelte  Steder  (Bern,  Giessen,  Jena?  Italien);  dette  Arrange- 
ment var  fremkommet  af  det  prisværdige  Ønske,  at  skabe  en 
virkelig  komparativ  Patologi.  Men  hertil  var  Tiden  endnu 
ikke  inde.  Thi  dels  savnede  man  Grundvold  at  bygge  paa, 
dels  vare  Betingelserne  for  at  indsamle  nye  Kendsgerninger 
endnu  ikke  tilstrækkelig  udviklede.  Den  eksperimentelle 
Patologi  og  Bakteriologien,  der  ere  de  uomgængelig  nødven- 
dige Grundpiller  for  en  sammenlignende  Sygdomslære,  vare  jo 
endnu  ikke  byggede  op. 

Med  Veterinærvidenskabens  Vækst  ved  de  selvstændige 
Skoler  ere  disse  Universitetsveterinærer  traadte  fuldstændig  i 
Skyggen;  det  var  ogsaa  Grunden  til,  at  en  anset  Dyreanatom 
og  Læge,  der  gennem  en  af  Nutidens  mest  berømte  Bio- 
loger tilbødes  en  saadan  Professorpost  ved  et  anset  Univer- 
sitet, fandt  sig  beføjet  til  at  afslaa  Kaldelsen  til  «das  vier- 
fiissige  Mitglied  der  Facultåt*,  som  denne  Stilling  spottende 
benævntes. 

En  anden  Aarsag  til  Lægernes  dominerende  Indflydelse 
ved  Veterinærskolerne  var  ogsaa  dette,  at  det  Elevmateriale, 
der  i Begyndelsen  maatte  bygges  op  af,  besad  en  højst  util- 
fredsstillende Fordannelse,  hvorfor  de  udeksaminerede  Dyr- 
læger havde  vanskeligt  for  at  indtage  et  højere  almenviden- 
skabeligt Standpunkt.  Herpaa  søgte  man  imidlertid  temmelig 
hurtigt  at  raade  Bod,  idet  der  krævedes  strengere  Kvalifika- 
tioner for  Optagelse  som  Elev;  disse  Fordringer  ere  i den 
sidste  Tid  strammede  endnu  mere,  saa  at  der  nu  i alle  Lande, 

undtagen,  saavidt  vides,  i England  og  Danmark,  kræves 
Studentereksamen  for  Optagelse. 

Og  efter  at  der  som  Basis  for  Fagstudiet  var  krævet  en 
højere  Almendannelse,  ser  man  ogsaa,  at  der  hurtig  hæver 
sig  Mænd,  der  fuldt  ud  hævde  sin  Plads  som  Repræsen- 
tanter for  medicinsk  Videnskabelighed.  Der  er  derfor  i Løbet 
af  dette  Aa  t hundrede  fremkommet  udmærkede  Lærebøger 
alle  Dyremedicinens  Fag,  selvfølgelig  først  i Anatomi  og 
senere  i Kirurgi,  Fødselshjælp,  Fysiologi,  almindelig  og 
speciel  Patologi,  Øjensygdomme,  Farmakologi,  Sundhedspleje,, 
samt  særskilte  Haandbøger  over  de  forskellige  Dyrs  Syg- 
domme. 

I Opfatningen  af  Sygdommenes  Væsen  og  Aarsager  have 
Veterinærerne  hidtil  trofast  fulgt  de  toneangivende  Menneske- 
læger. v.  Hallers  Nerveirritabilitetslære,  Browns  Irrita- 
tionsteori med  sin  Sthenisme  og  Astheni,  Humoralpatologien, 
Iatro-Mekanismen,  Homøopatien,  Radem  achers  Kurmetode, 
Schonleins  naturhistoriske  Sygdomsteori,  Rokitanskys- 
patologisk-anatomiske  Grundsyn  og  Virchows  Cellulærpato- 
logi: alle  have  de,  den  ene  efter  den  anden,  været  docerede 
ved  Veterinærskolerne  som  sin  Tids  nyeste  og  sikreste  viden 
skabelige  Dogmer.  Særlig  fandt  Broussais’s  Aareladnings- 
mani  ivrige  Tilhængere,  fordi  denne  Metode  stod  i mest 
Harmoni  med  den  gamle  Empirisme  og  med  Publikums  Op- 
fatning af,  hvad  en  saakaldet  antiflogistisk  Behandling  egentlig 
skulde  yde;  ligesom  Lægerne  vare  Veterinærerne  i 1820- Aarene 
« gr  ands  saigneurs » o:  store  Blodtappere.  Og  naar  Brous- 
sais  henforte  de  fleste  menneskelige  Sygdomme  til  Gastro- 
enterit  som  Grundaarsag,  gjorde  Veterinærerne  det  samme 
for  Dyrenes  Vedkommende.  Hundegalskaben  var  saaledes  en 
Gastrit  med  Lyst  til  at  bide,  Hestens  Tyfus  var  en  Pneumo- 
gastro-entero-spleno  nephro-hepatitis,  osv.  i samme  Genre. 
Imidlertid  har  gennem  disse  skiftende  Sygdomssystemer  intet 
væsentligt  nyt  været  indvundet  fra  Veterinærmedicinen  til 
Lægevidenskabens  fælles  Grundfond. 

Hvad  der  før  den  bakteriologiske  Tid  er  ydet  af  al- 
mindeligt medicinsk  Arbejde  ved  Veterinærskolerne  er  for- 
uden de  nævnte  talrige  og  til  Dels  meget  gedigne  Lærebøger 


— i7 


ganske  enkelte  eksperimentelle  Arbejder,  som  f.  Eks.  Bour- 
gelats  Forsøg  med  Lægemidlernes  Virkning  (hvortil  han  for 
øvrigt  opfordredes  af  Voltaire  i det  før  citerede  Brev), 
Colins  Afhandling  om  Sukkerdannelsen  i Leveren,  Char- 
liers  meget  opsigtsvækkende  Bog  i 1849  om  vaginal  Ovari- 
otomi  hos  Køer,  Herings  fysiologiske  Arbejder,  hvoriblandt 
et  prisbelønnet  over  Blodomløbets  Hastighed,  samt  Gu  rit  s 
Afhandlinger  over  Husdyrenes  sammenlignende  Fysiologi; 
fremhæves  maa  fremdeles  Gerlachs  Forsøg  over  Tuber- 
kulosens Specificitet  og  Infektiøsitet ; han  indtog  her  en  Stil- 
ling i aabenbar  Modsætning  til  Virchow  angaaende  Opfat- 
ningen af  Kvægets  Perlesyge,  og  Eftertiden  har  givet  ham  Ret. 

Interessant  er  et  stort  klinisk  og  eksperimentelt  Arbejde 
i 1840  af  den  franske  Dyrlæge  Renault  (Alfort)  over  Saar- 
gangræn  hos  Dyiene;  han  henledede  derved  Opmærksomheden 
paa  denne  den  Gang  i Hospitalerne  og  Krigskirurgien  frygtede 
Sygdom  og  bidrog  ikke  lidet  til  at  oplyse  Spørgsmaalet,  da 
dette  senere  optoges  til  Behandling  af  Chassaignac  (1850), 
Maisonneuve  (1853),  Pirogoff  (1854),  Velpeau  (1855)  og 
senere  Kirurger. 

Undertiden  have  Læger  direkte  fra  Veterinærpatologien 
søgt  at  hente  Støtte  for  visse  Meninger  om  menneskelige 
Sygdomme.  Da  i 1860- Aarene  Striden  gik  som  hedest  om 
Barselfeberens  Ætiologi,  vilde  den  bekendte  danske  Akkouchør, 
Professor  Levy,  søge  et  Bevis,  som  han  endog  betegnede 
som  værende  af  megen  videnskabelig  Betydning,  fra  en  Af- 
handling af  den  europæisk  ansete  Veterinær,  Carl  Viborg. 
Denne  havde  i 1813  omtalt  Kvægets  puerperale  Sygdomme 
og  meget  rigtigt  delt  dem  i en  Gruppe,  Febres  puerperales 
malignæ,  bestaaende  af  de  Sygdomme,  vi  nu  henfører  til  Pyæ- 
miernes  og  Septikæmiernes  Klasse,  og  en  anden  Gruppe,  den 
saakaldte  Mælkefeber,  en  Sygdom,  der  i høj  Grad  ligner  eller 
maaske  er  identisk  med  den  menneskelige  Eklampsi.  Om 
den  første  Gruppe  bemærkede  Viborg,  at  den  undertiden 
kunde  optræde  fuldstændig  epizootisk  rundt  omkring  i Fjøsene 
i København,  men  Smitte  benægtedes  ikke  desto  mindre  fra 
alle  Hold.  Dette  fandt  da  Levy  støttede  hans  Opfatning  af, 
at  Barselfeberen  var  en  Sygdom,  beroende  paa  tatmosfærisk- 

miasmatiske*  og  ikke  « infektionære » Aarsager.  Nu,  Levy  s 
Opsats  er  skrevet  i 1864  i en  Periode,  da  « Genius  epidemi- 
ens» svævede  over  Medicinen.  Vi  skulle  ikke  gaa  i Rette  med 
ham  derfor.  Videnskaben  er  jo  som  alt  andet  underkastet  en 
Udviklingens  og  Fornyelsens  ubønhørlige  Lov;  undertiden 
synes  det,  som  om  vi  skynde  os  med  at  brænde  den  næste 
Dag,  hvad  vi  i Gaar  bekransede;  men  denne  stadige  Foran- 
dring af  Horisont  er  det  netop,  der  betegner  Fremskridtet; 
vi  more  os  ofte  over  vore  Forfædres  videnskabelige  Meninger, 
men  om  hundrede  Aar  vil  man  maaske  le  af  vore. 

Med  Hensyn  til  Eklampsien  skal  jeg  for  øvrigt  en  passant 
bemærke,  at  den  nyeste  moderne  Behandling  af  denne  hos 
Mennesket  med  streng  Diæt  maaske  er  laant  fra  Veterinær- 
medicinen; thi  for  Kvægets  «Mælkefeber»  er  denne  Terapi 
gammel  og  af  anerkendt  heldig  Virkning. 

Efter  at  imidlertid  Paavisningen  af  Mikroberne  som  Aar- 
sag  til  en  Række  Sygdomme  havde  fundet  Sted,  maatte  med 
en  Gang  Veterinærmedicinens  Forhold  til  den  almindelige 
Biologi  blive  intimere  og  Samarbejdet  frugtbarere;  med  langt 
større  Ret  end  før  vil  det  nu  kunne  siges,  hvad  Funke  skrev 
i 1822  i en  Afhandling  om  komparativ  Patologi:  iquemad- 

modum  autem  anatomia  et  physiologia  humana  ex  comparata 
multum  illustrantur , ita  etiam  pathologia  humana  ex  com- 
parata multum  luminis  . acquir er e potest. » Thi  ikke  alene 
ere  Dyrene  som  oftest  det  eneste  mulige  Forsøgsmateriale, 
men  i mange  Tilfælde  have  Lægerne  maattet  ty  til  Veteri- 
nærernes tekniske  og  videnskabelige  Hjælp  under  sine  For- 
søg, ligesom  ogsaa  Veterinærer  ved  selvstændige  Arbejder 
have  ydet  betragtelige  Bidrag  til  vort  nuværende  Kendskab 
om  mange  Sygdomme.  Jeg  skal  ganske  kort  pege  paa  en- 
kelte Punkter. 

Som  bekendt,  var  det  den  franske  Veterinær  Chauveau, 
der  i 1867  blev  en  af  Grundlæggerne  af  Bakteriologien,  idet 
han  for  Koppernes  og  Snivens  Vedkommende  eksperimentelt 
viste,  at  Smitstoffet  var  knyttet  til  fikse,  korpuskulære  Ele- 
menter. Chauveau  har  endvidere  paavist  Identiteten  af 
Tuberkulosen  hos  Mennesker  og  Dyr  og  Sygdommens  Over- 
førelse ved  Ingesta;  og  da  Vil  lem  in  fremkom  med  sine 

epokegørende  Arbejder,  der,  som  bekendt,  vakte  Lægernes 
voldsomste  Modstand,  stillede  C h au  vea  u og  den  bekendte 
franske  Veterinær  Henry  Bouley  sig  ved  Villemins  Side; 
Chauveau  leverede  desuden  nogle  af  de  vægtigste  eksperi- 
mentelle Beviser  til  Støtte  for  Villemins  Lære.  Senere 
har  Chauveau  sammen  med  Arloing  vist  Identiteten  af 
det,  septikæmiske  Gangræn  (malignt  Ødem)  hos  Hesten  og 
hos  Mennesket,  samt  før  Frånkel  (i  1882  og  1883)  paavist 
Streptokokker  som  Aarsag  til  Barselfeber,  ligesom  Arloing 
har  vist  Enheden  af  Rosenfeberens,  Blodforgiftningens  og 
Barselfeberens  Streptokok. 

Det  var  naturligt,  at  Dyrlægerne  med  Hensyn  til  Milt 
brandssygdommen  maatte  være  de  nærmeste  til  at  bringe 
Klarhed  ind  i Opfatningen  af  denne  Sygdoms  Natur.  Studiet 
af  Miltbrandsbacillen  har  været  Kilden  til  fundamentale  Iagt- 
tagelser; næsten  alle  de  Hovedproblemer,  som  Læren  om  de 
smitsomme  Sygdomme  har  bragt  frem  i Dagen,  have  gennem 
Forsøg  med  Miltbranden  fundet  deres  Løsning,  og  det  er  paa 
denne  Sygdoms  Gebet,  at  afgørende  videnskabelige  og  for 
det  praktiske  Dyre-  og  Menneskeliv  betydningsfulde  Kampe 
ere  leverede.  Det  var  fra  Miltbranden,  at  Beviset  hentedes 
for  den  Kendsgerning,  at  en  bestemt  Bakterie  betinger  en 
bestemt  Sygdom  og  ingen  anden,  ved  Forsøg  over  Miltbrands- 
stavens Formering  og  Spireevne,  dens  Frøsætning,  dens  Poly- 
morfisme  og  dens  Forhold  lige  over  for  termiske  og  kemiske 
Desinficientia  og  lige  over  for  Sollyset,  ved  Eksperimenter 
over  Virusets  Attenuering  og  dets  Benyttelse  til  Vakcination 
er  der  gjort  Erfaringer  af  den  allerstørste  Betydning  for  den 
menneskelige  og  dyriske  Sundhedspleje  og  Sygdomsbehand- 
ling; og  heri  have  Veterinærer  paa  en  ærefuld  Maade  med- 
virket. 

Under  Miltbrand  sammenblandedes  saaledes  før  en  Mængde 
forskellige  Sygdomme;  ved  Anthrax  forstod  Lægerne  før 
alle  hurtigt  gangrænerende  og  ulcererende  Hudprocesser.  I 
dette  Virvar  bragte  den  franske  Dyrlæge  Ch abert  allerede  i 
Slutningen  af  forrige  Aarhundrede  Klarhed;  han  individuali- 
serede Miltbranden  klinisk,  saaledes  som  Veterinæren  Dela- 
fond ca.  60  Aar  senere  gjorde  det  bakteriologisk.  Chabert 

udskilte  fra  Miltbranden  de  saakaldte  putride  og  gangrænøse 
Affektioner,  Ødemerne,  Rosensygdommen  og  Thrombosegan- 
grænen;  endnu  i Dag  efter  et  Aarhundrede  — siger  Bol- 
linger  med  Rette  — have  de  af  Chabert  givne  Betegnelser 
paa  de  forskellige  miltbrandslignende  Sygdomme  holdt  sig. 

Det  var  fremdeles  en  Veterinær,  Barthélémy  (Alfort), 
som  i 1820  først  eksperimentelt  viste  Miltbrandens  Overfør- 
barhed, dels  ved  Podning,  dels  per  os;  han  gjorde  bl  a. 
ogsaa  opmærksom  paa  de  kødædende  Dyrs  større  Modstands- 
kraft mod  denne  Sygdom,  og  at  frisk  Miltbrandsblod  ofte 
kunde  nydes  uden  Skade. 

Kort  efter  paaviste  en  anden  Veterinær,  Leuret,  ved 
direkte  Transfusion  fra  en  miltbrandssyg  Hests  Jugularis  til 
en  anden  frisk  Hests  Halsvene,  at  Sygdommen  laa  i Blodet 
og  overførtes  derigennem  Efter  at  Lægen  Davaine  i 1850 
havde  set  Miltbrandsstaven  uden  dog  at  udnytte  dette  Fund, 
var  det  Dyrlægen  Delafond,  som  i 1S56  ved  et  stort  eks- 
perimentelt Arbejde  hos  125  forskellige  Dyr  paaviste,  at 
Staven  var  Aarsag  til  Sygdommen.  Og,  mærkeligt  nok,  er 
det  denne  samme  Mand,  som  i 1860  først  af  alle  søgte  at 
studere  Miltbrandsstaven  uden  for  Organismen,  idet  han  lod 
Miltbrandsblod  strømme  ned  i smaa  Glas  for  der  at  iagttage 
Bakteriernes  Udvikling;  han  søgte  ogsaa  efter  Frø  eller  Sporer, 
men  fandt  dem  ikke;  dette  er  et  Aar  efter  Pasteurs  første 
Arbejde  over  Alkoholgæringen  og  15  Aar  før  Kochs  Af- 
handling om  Miltbrand.  Og  i Forsøgene  over  Miltbrands- 
virusets Attenuering  var  det  Veterinæren  Toussaint  som 
gjorde  Begyndelsen. 

Med  Hensyn  til  den  intrauterine  eller  føtale  Infektion  har 
Miltbranden  været  den  Sygdom,  der  først  gav  Svar  paa 
Spørgsmaalet.  For  en  anden  Sygdoms  Vedkommende,  Tuber- 
kulosen, have  Undersøgelserne  om  medfødt  Smitte  eller  ned- 
arvet Anlæg  været  gjorte  for  en  stor  Del  af  Veterinærer ; det 
er  bekendt,  hvorledes  Johne  i 1885  først  paaviste  I uberkel- 
baciller  hos  et  Kalvefoster,  og  senere  har  Bang  ofret  dette 
Emne  indgaaende  Forskninger,  hvilke  imidlertid  endnu  kun 
delvis  ere  offentliggjorte. 

Mindre  fremtrædende  have  Veterinærernes  Studier  over 

Kopperne  været.  Efter  Je  nners  Opdagelse  af  Vaccina- 
tionen eksperimenteredes  der  vistnok  ved  forskellige  Veteri- 
nærskoler over  Variolaens  og  Vaccinens  Oprindelse  og  ind- 
byrdes Forhold;  interessant  er  her  franske  Veterinærers  Paa- 
visning  af  Sygdommens  Optræden  hos  Hesten;  derimod  maa 
den  store  Koppekommission,  der  nedsattes  af  «Académie  de 
médecine»  i 1864,  og  som  under  Chauveaus  Ledelse  ar 
bejdede  ved  Veterinærskolen  i Lyon,  siges  i det  store  og  hele 
at  være  kommet  til  fejlagtige  Resultater,  om  end  dens  Beret- 
ning indeholder  flere  særdeles  betydningsfulde  og  smukt  ud- 
førte Eksperimenter  over  Koppevirnsets  Optræden  hos  Men- 
nesker og  Dyr. 

For  øvrigt  er  det  interessant  at  notere,  at  den,  der  først 
foretog  direkte  Indpodning  af  Kokopper  til  Mennesker  var 
ikke  Jenner,  men  en  Gaardbruger  i Gloucestershire,  Benja- 
min Jes  ty,  som  i 1774  vaccinerede  sin  Hustru  og  sine  to 
Børn  fra  en  af  sine  Kør;  han  havde  nemlig  lagt  Mærke  til, 
at  han  selv  og  flere  af  hans  Bekendte  ikke  angrebes  af 
Variola  efter  at  være  smittede  af  Vaccine. 

Af  de  fælles  menneskelige  og  dyriske  Sygdomme  har 
Hundegalskaben  lige  fra  Oldtiden  altid  i høj  Grad  tiltrukket 
sig  Lægers  og  Dyrlægers  Opmærksomhed  Værdifulde  Iagt- 
tagelser over  Sygdommens  Smitsomhed  og  Symptomatologi 
ere  gjorte  af  mange  Veterinærer,  men  det  var,  som  bekendt, 
forbeholdt  en  Nutidens,  uden  for  Medicinen  staaende  Mand, 
Biologen  Pas  te  ur,  ved  indgaaende  Forsøg  over  denne  Syg- 
dom at  bringe  Medicinen  Kæmpeskridt  fremover.  Det  første 
Eksempel  paa  at  forebygge  en  Sygdoms  Udbrud,  efter  at 
Infektion  har  fundet  Sted,  leveredes  ved  denne  Sygdom; 
under  sine  Arbejder  hermed  bistodes  P aste  ur  paa  en  ud- 
mærket Maade  af  Lægen  Roux  og  Dyrlægen  Nocard. 

Hundegalskaben  frembyder  fra  ældre  Tid  et  ganske  inter- 
essant Eksempel  paa  Organoterapi ; i det  14de  Aarhundrede 
anbefaler  nemlig  en  tysk  Dyrlæge,  efter  meget  korrekt  at 
have  tilraadet  at  ætse  eller  brænde  Bidsaaret  og  sætte  Igler 
paa,  saa  Blodet  rinder  godt  ud,  derefter  at  give  den  bidte  en 
gal  Hunds  stegte  Lever  at  æde;  det  er  jo  analogt  med  vore 
Dages  Glandula-thyreoidea-Kur  mod  Morbus  Basedowi  og 

Myxødem,  eller  Benmarv  fra  Okser  mod  perniciøs  Anæmi  og 
Leukæmi;  dette  Middel  med  den  stegte  Hundelever  er  for 
øvrigt  i vor  Tid  et  Folkemiddel  i Tyskland. 

Jeg  nævner  videre  Stivkrampen,  hvis  Smitsomhed  er 
fremholdt  af  praktiserende  Dyrlæger  længe,  før  dens  Infek- 
tiøsitet  paavistes  eller  erkendtes  af  Lægerne;  der  udkom  saa- 
ledes  allerede  i 1829  en  Meddelelse  af  en  fransk  Dyrlæge, 
Ollivier,  der  vilde  bevise,  at  Tetanus  skyldtes  et  Smitstof. 
Senere  er  denne  Sygdom,  hvis  Yndlingsoffer  er  Hesten,  blevet 
et  af  Bakteriologernes  kæreste  Emner,  og  gennem  den  er  man 
ført  ind  paa  den  forhaabningsfulde  moderne  Behandling,  der 
betegnes  ved  Ordet  Serumterapi.  Under  Studiet  af  denne 
Sygdom  have  Veterinærer  samarbejdet  med  Læger;  jeg  næv- 
ner saaledes  Nocard  med  Roux  i Paris  og  Schiitz  med 
Behring  i Berlin;  den  samme  Samvirken  har  gentaget  sig 
for  Produktionen  af  Difteri-Antitoxinet. 

Den  farlige  Sygdom  Sniven  var  længe  et  Crux  patholo- 
gicum.  Bourgelat  og  Chabert  hævdede  dens  Smitsomhed, 
men  deres  Anskuelse  fortrængtes  snart  af  Læren  om  Spon- 
taniteten; imidlertid  paaviste  i 1827  den  franske  Veterinær 
Girard,  at  den  saakaldte  Næsesnive  (Malleus  humidus,  morve) 
var  den  samme  Sygdom  som  Hudsniven,  « Springorm  1 (Mal- 
leus farciminosus,  farcin);  i 1836  viste  Lægen  Ray  er  dens 
Smitsomhed  eksperimentelt,  idet  han  fra  et  snivesygt  Men- 
neske inficerede  en  Hest;  men  det  var  først  Veterinæren  St. 
Cyr,  som  ved  talrige  Forsøg  endelig  fastslog  dens  Infektiøsitet. 
Som  bekendt,  er  dens  Bakterie  paavist  af  Lægen  Loeffler 
og  Dyrlægen  Schiitz. 

En  Sygdom,  der  før  sammenblandedes  med  Tuberkulosen, 
er  den  saakaldte  Straalesvampsygdom,  Aktinomykosen;  dens 
Sop  saas  første  Gang  i 1868  af  den  italienske  Dyrlæge 
Rivolta  og  beskreves  senere,  i 1875,  nøjere  af  ham  sammen 
med  hans  Kollega  Perroncito;  jeg  fremhæver  dette,  fordi 
Lægerne  i Almindelighed  lade  denne  Sygdoms  Historie  be- 
gynde med  Bollinger  og  Israel  i 1878.  For  denne  Syg- 
dom har  den  hollandske  Veterinær  T horn  assen  indført  den 
specifikke  Behandling  med  Jodkalium,  der  senere  er  adopteret 
i den  menneskelige  Terapi;  ved  talrige  Eksperimenter  for  2 

Aar  siden  af  det  amerikanske  Veterinærkontor  under  Ager- 
brugsministeriet i Washington  er  denne  Behandlingsmaades 
Effektivitet  sikkert  konstateret;  i disse  amerikanske  Forsøg 
har  den  danske  Dyrlæge  Nørregaard  paa  en  ærefuld  Maade 
medvirket. 

Dette  samme  Veterinærbureau  under  S al  mon  s Ledelse 
har  ogsaa  ved  en  anden  Sygdom  gjort  meget  betydningsfulde 
Undersøgelser.  Ved  Svinepesten  var  det  nemlig,  at  Salmon 
ved  de  første  uimodsigelige  Eksperimenter  viste,  at  Immu- 
nitet kan  frembringes  ved  i Organismen  dannede  kemiske 
Stoffer.  Senere  er  der  af  Bang,  Selander,  Metchnikoff 
o.  fl.  ved  den  samme  Sygdom  foretaget  yderst  interessante 
Studier,  særlig  over  dens  Toxin. 

I denne  Mikrobernes  Tid  arbejdes  der  over  hele  den 
medicinske  Verden  med  at  opspore  Mikrober  som  Aarsag  til 
alle  smitsomme  Sygdomme  hos  Mennesker  og  Dyr.  Mange 
af  disse  Arbejder  ere  allerede  eller  ville  snart  forsvinde  i Sandet 
uden  at  efterlade  sig  varige  Spor.  Men  enkelte  af  dem  have 
blivende  Værd,  fordi  de  kaste  Lys  hen  ad  nye  Veje  mod 
de  talrige  endnu  uopklarede  Problemers  Løsning.  Blandt  saa- 
danne  Arbejder  over  dyriske  Sygdomme  vil  jeg  nævne,  for- 
uden de  oven  omtalte  om  Svinepest,  Lægen  Gamaleias 
Paavisning  af  den  koleralignende  Mikrob,  Vibrio  Metchnikowi, 
hos  Duer;  dens  Identitet  med  Kolera  er  fremdeles  et  Strids- 
emne, men  dens  Studium  har  i mange  Punkter  ydet  vægtige 
belysende  Bidrag  til  Immunitetsspørgsmaalet  og  til  Forstaaelse 
af  Infektion  ved  Tarmmikrober.  Det  samme  er  Tilfælde  med 
den  danske  Dyrlæge  C.  O.  Jensens  smukke  Eksperimenter 
over  den  infektiøse  Kalvediarrhoe,  Undersøgelser,  der  i en 
beklagelig  Grad  ere  undgaaede  Lægernes  Opmærksomhed  i 
denne  Tid,  hvor  netop  Infektionsmaaden  for  Tyfus  og  Bact. 
coli  commune  er  Genstand  for  Efterforskning;  Jensens 
Undersøgelser  ere  ogsaa  interessante,  hvad  Læren  om  tilfældig 
Disposition  angaar. 

Der  er  allerede  udskilt,  eller  der  er  i Begreb  med  at  ny- 
dannes  enkelte  Grene  af  den  komparative  Patologi;  den  ene 
er  Plantepatologien,  der  maa  blive  de  botaniske  Biologers 
Domæne ; den  anden  er  den  almindelige  Dyrepatologi  uden  for 

Fuglenes  og  Pattedyrenes  specielle  Sfære;  særlig  har  Zoologen 
Metchnikoff  store  Fortjenester  af  den  moderne  kompara- 
tive Patologis  Opbygning.  I ældre  veterinære  Skrifter  finder 
man  dels  antydningsvis,  dels  i særegne  Kapitler  behandlet 
Sygdomme  saavel  hos  Pattedyr  som  hos  Fugle,  Fiske,  Insekter 
og  andre  Dyr.  Det  samme  er  Tilfældet  med  medicinske 
Forfattere,  saaledes  f.  Eks.  hos  den  bekendte  danske  Læge 
Fenger  i hans  Konkurrenceafhandling  i 1843  over  den 
almindelige  Patologi;  han  slutter  sin  Bog  med  en  Udsigt  over 
Dyrenes  Sygdomme  og  berører  herunder  ogsaa  Fiskene, 
Krybdyrene,  Bierne  og  Silkeormen.  Disse  sidste  maa  jo  ogsaa 
paa  en  Vis  henregnes  til  Husdyrene,  da  de  paa  Grund  af  sin 
store  økonomiske  Betydning  er  Genstand  for  særegen  Kultur; 
og  der  er  fra  disse  Smaadyrs  Naturhistorie  ikke  lidet  at  lære 
i patologisk  Henseende.  Der  forekommer  hos  dem  f.  Eks. 
en  Sygdom,  la  pébrine x),  der  skyldes  en  Psorospermi,  Nosema 
bomby  cis ; det  er  af  Pasteur  paavist,  at  denne  Parasit  følger 
fra  den  inficerede  Sommerfugl  til  Ægget  og  videre  til  Puppen 
og  Sommerfuglen ; det  er  saaledes  en  ekskvisit  arvelig  eller 
medfødt  Infektionssygdom. 

Disse  samme  Dyr  angribes  af  en  anden  Sygdom,  la  fla- 
cherie*  2);  det  er  en  Infektionssygdom,  der  skyldes  en  Strep- 
tokok, som  kommer  ind  med  Føden  hos  de  voksne  Dyr,  og 
som  fra  Tarmen  vokser  udover  i Legemet  og  dræber  Dyrene 
toksisk;  enkelte  Silkeorme  overstaa  dog  Sygdommen,  men 
de  Æg,  som  komme  fra  disse  gennemsygnede  Dyr,  give 
Orme,  der  angribes  langt  lettere  af  Sygdommen  end  alminde- 
lige friske  Silkeorme.  Der  nedarves  her  altsaa  ikke  — 
som  ved  la  pébrine  — selve  Sygdommen,  men  Dispositionen; 
det  er  det  første  og  hidtil  sikreste  eksperimentelle  Bevis  for 
Rigtigheden  af  den  gamle  Lære  om  medfødt  Anlæg  uden 
Smitte,  saaledes  som  det  har  været  antaget  ved  Tæring  og 
Spedalskhed. 

Atter  en  tredje  Sygdom  hjemsøger  disse  Menneskehedens 


" Pebersygdom  > , fordi  Dyrene  ligesom  ere  overstrøede  med  smaa  sorte 
Korn. 

2)  «Slaskesygdom>  o:  Dyrene  bliver  nemlig  bløde  og  slaskede. 

Luksusfabrikanter.  Hvis  der  paa  en  Larve  kommer  en  Spore 
af  en  Skimmelsvamp,  Botrytis  Bassiana,  giver  den  sig  til  at 
vokse,  breder  ud  sit  Mycelium  og,  hvis  den  faar  Tid  til  det, 
før  Dyret  bliver  færdigt  med  sin  Udvikling,  dræber  den  det, 
idet  hele  Organismen  ligesom  gennemsættes  af  Mug.  Det  er 
altsaa  en  tredje  Slags  Infektion,  forskellig  fra  de  to  første  og 
lig  den  hos  større  Dyr,  særlig  Fugle,  beskrevne  Infektion 
med  Skimmelsvamp  af  Mucoridernes  eller  Aspergillidernes 
Gruppe ; det  er  et  Smitstof,  der  ikke  nedarves  og  ikke  dis- 
ponerer eller  virker  toksisk,  men  simpelt  hen  dræber  ved  sin 
Masse;  denne  Infektion  er  analog  med  Invasionen  af  Oidium 
albicans  hos  kakektiske  Mennesker  og  Dyr. 

At  der  for  øvrigt  sandsynligvis  ofte  er  en  intimere  For- 
bindelse mellem  Dyrenes  og  Menneskenes  Farsotter  end  denne 
rent  videnskabelige,  viser  Yersins  nyeste  Undersøgelse  over 
Hubonpesten.  Ældre  Beretninger  fortælle  vistnok  om  sam- 
tidig stor  Dødelighed  hos  Mennesker  og  Dyr,  men  Yersin 
har  først  videnskabeligt  paavist  den  ætiologiske  Sammenhæng 
i dette  Forhold.  Han  har,  som  bekendt,  nylig  fundet  Bubon- 
pestens  Mikrob;  men  samtidig  har  han  paavist  den  hos  de 
talrige  døde  Mus  og  Rotter,  som  findes  forud  for  og  samtidig 
med  Pestens  Optræden  i de  kinesiske  Kvarterer;  ligesaa  har 
han  paavist  Sygdommen  hos  Svin  og  hos  Fluer.  I det  hele: 
jo  dybere  man  trænger  ind  i den  almindelige  Patologi,  desto 
mere  bekræftes  Bu  ffons  Ord:  sans  les  animaux  la  nature 
de  V komme  serait  encore  plus  incompréhensible. 

Hvad  vort  eget  Land  angaar,  er  der  indtil  nu  lidet  at 
berette  om  Dyre-  og  Menneskemedicinens  Arbejde  for  og  med 
hinanden.  Veterinærvidenskaben  har  hos  os,  saa  vidt  jeg  ved, 
uden  for  hvad  der  er  nedlagt  i de  officielle  Aarsberetninger, 
intetsomhelst  Bidrag  ydet  til  den  fælles  Medicins  Fond.  Derimod 
staar  Veterinærmedicinen  i en  vis  Gæld  til  Lægevidenskaben. 
Allerede  i 40 -Aarene  udtalte  den  bekendte  Medicinalkomité, 
bestaaende  af  de  medicinske  Professorer  Holst  og  Thul- 
strup samt  Juristen  Motzfeldt,  sig  for  Oprettelse  af  et 
videnskabeligt  Institut  for  Veterinærundervisning;  hertil  sluttede 
sig  ogsaa  i 1845  de  medicinske  Universitetslærere  B o e c k, 
Conradi  og  Heiberg  i en  Opsats  i »Ugeskrift  for  Medicin 

og  Pharmaci*.  Den  raadgivende  Medicinalkomité  udtalte  sig 
ligeledes  i 1851  i .samme  Retning;  i 1859  fremkom  atter 
Motion  herom  fra  Generalkirurgen  og  to  andre  højere  Militære; 
det  daværende  medicinske  Fakultet  anbefalede  Sagen  og 
pegte  paa,  hvorledes  ved  Samarbejde  med  Universitetets  me- 
dicinske og  naturhistoriske  Lærerkræfter  en  Veterinærskole 
vilde  kunne  anlægges;  Fakultetet  gav  ogsaa  den  Oplysning, 
at  der  ifølge  tidligere  Bestemmelser  i Universitetsbygningen 
er  indrettet  Lokale  for  Undervisning  i Husdyrenes  Anatomi. 

Senere  har  Professor  Lochmann  gentagende  moveret 
om  Grundlæggelse  af  en  højere  Veterinærundervisning,  som 
han  imidlertid  vilde  knytte  direkte  til  Universitetet  paa  en 
Maade,  der  næppe  vilde  tilfredsstille  de  Krav,  Veterinærviden- 
skaben paa  sit  nuværende  Udviklingstrin  har  Ret  til  at  stille. 
I en  Erklæring  af  23de  November  1886  om  dette  Emne  ud- 
taler det  medicinske  Fakultet,  at  Erfaringer  fra  den  nyeste 
Tid  have  bevist  Nødvendigheden  af,  at  der  nu  gøres  alvorlige 
Skridt  til  Imødekommelse  af  det  almindelige  Ønske,  at  der 
ogsaa  i vort  Land  oprettedes  en  videnskabelig  Institution  for 
Veterinærundervisning,  hvilken  Institution  ogsaa  Fakultetet  imid- 
lertid vilde  knytte  til  Universitetet;  Fakultetet  sluttede  med 
at  anbefale  paa  det  mest  indtrængende,  at  denne  for  vort 
Lands  Videnskab  og  økonomiske  Trivsel  vigtige  Sag  frem- 
medes. 

Sammenfatte  vi  til  Slutning  i store  Drag  den  fælles 
veterinære  og  menneske-medicinske  Historie,  tror  jeg,  at  man 
med  Heusinger  rigtig  kan  betegne  Forholdet  saaledes,  at 
der  i Oldtiden  indtil  det  4de  Aarhundrede  efter  Kristus  næppe 
har  været  nogen  gensidig  Indvirkning  fra  den  ene  Medicin  paa 
den  anden.  Vistnok  har  Studiet  af  Dyrene  dannet  Grundlaget 
for  den  medicinske  Viden  paa  mange  Felter;  der  fandtes 
ogsaa  talrige  og  meget  ansete  Dyrlæger;  Hippokrates  og 
Galen  indsaa  og  erkendte  selv,  at  Menneskemedicinen  kunde 
have  Nytte  af  Dyremedicinen,  men  hverken  disse  eller  andre 
have  paa  det  fællesmedicinske  Omraade  frembragt  noget  væ- 
sentligt. 

Fra  det  4de  Aarhundrede  til  det  byzantinske  Kejserdømmes 
Undergang  var  Veterinærmedicinen  meget  blomstrende:  medens 

der  i denne  Periode  kun  var  faa  og  lidet  fremragende  For- 
fattere blandt  Lægerne  (Oribasius,  Aétius,  Alexander 
fra  Tralles,  Paulus,  Ægineta),  vare  de  veterinære  Autorer 
som  Apsyrtus,  Theomnest  og  Vegetius  Mænd  af  høj 
videnskabelig  Rang.  Medens  Lægekunsten  i denne  Tid  var 
i høj  Grad  befængt  med  futile  og  ufrugtbare  Spekulationer 
og  Deduktioner,  holdt  Veterinærerne  sig  meget  friere  herfor; 
nogen  gensidig  Paavirkning  er  der  imidlertid  heller  ikke  i 
dette  Tidsrum  at  spore. 

I det  1 2te — 15de  Aarhundrede  er  Menneskemedicinen  i 
en  ynkelig  Forfatning,  medens  der  derimod  haves  veterinære 
Værker,  hvor  Iagttagelser  over  Sygdomme  ere  gjorte  med 
stor  Nøjagtighed  og  Troskab  og  fri  for  skolastisk  Tilsnit; 
nogen  Vekselvirkning  er  dog  ikke  at  iagttage. 

Fra  det  16de  til  det  18de  Aarhundrede  gør  saa  Menneske- 
medicinen hurtige  Fremskridt,  medens  Veterinærmedicinen 
bliver  fuldstændig  tilbage  eller  endog  rent  forfalder.  I det 
1 8de  Aarhundrede  bemægtiger  sig  da  Menneskelægerne  Dyre- 
medicinen;  men  saasom  de  savnede  virkelig  grundigt  Kend- 
skab til  Dyrenes  Sygdomme,  vare  de  Erobringer,  som  de 
kunde  gøre  til  Fordel  for  Menneskemedicinen  eller  den  almin- 
delige Patologi,  temmelig  betydningsløse;  derimod  udøvede 
de  en  stor  og  indgribende  Indflydelse  paa  Veterinærmedicinen 
dels  ved  at  hæve  selve  Dyrlægekunsten  fra  et  Haandværk 
til  en  Videnskab,  dels  ved  at  Lægernes  Opfatning  af  Syg- 
dommenes Væsen  lagdes  til  Grund  ogsaa  for  Undervisningen 
i Dyremedicinen,  hvorved  der  nedlagdes  Frøkorn  til  en  almin- 
delig  patologisk  og  biologisk  Forskning.  Samtidig  gjorde 
dog  ogsaa  Ensidighederne  sig  gældende,  idet  der  uden  videre 
overførtes  til  Dyrlægekunsten  saadanne  herskende  ætiologiske 
og  terapeutiske  Teorier,  der  endog  udsatte  den  for  Latter; 
jeg  sigter  her  til  Irritationsteorien,  Naturfilosofien,  Homøopatien 
og  Hydroterapien.  Derimod  behøver  jeg  fra  den  nyeste  Tid 
kun  at  pege  paa  den  antiseptiske  og  aseptiske  Operations- 
teknik, for  at  gøre  det  forstaaeligt,  hvilke  Omvæltninger  denne 
Behandlingsmaade  har  fremkaldt.  Den  har  i den  praktiske 
Veterinærkirurgi  skabt  en  ny  Æra  ligesom  i Menneskekirurgien. 
Men  de  bakteriologiske  Forskninger  have  dog  i praktisk  og 

videnskabelig  Henseende  haft  en  endnu  større  Rækkevidde 
og  have  lagt  Slutstenen  paa  den  sammenlignende  Patologis  og 
den  fælles  Medicins  Bygning;  Veterinærmedicinen  er  i denne 
Tid  rundt  i Europa  i fuld  Blomstring,  og  har  den  endnu  ikke 
naaet  op  ved  Siden  af  sin  Søster,  Menneskemedicinen,  er  den 
i hvert  Fald  paa  gode  Veje  dertil;  derom  vidne  ikke  alene 
de  talrige  videnskabelige  Værker,  men  ogsaa  den  Omstæn- 
dighed, at  der  nu  ved  de  aller  fleste  Veterinærskoler  kræves 
den  samme  Fordannelse  af  Eleverne  som  af  de  medicinske 
studerende,  og  at  det  videnskabelige  Udstyr  ogsaa  er  lige  saa 
fuldkomment,  og  Undervisningen  drives  ligesaa  intenst  der  som 
ved  Universiteterne. 

Mine  Herreri 

Ethvert  videnskabeligt  Arbejde  har  sit  Værd  i sig  selv, 
og  i Videnskaben  hersker  ingen  Rang,  om  end  den  praktiske 
Værdi  af  det  erhvervede  videnskabelige  Udbytte  kan  være 
forskellig.  Saasom  imidlertid  alt  her  paa  Jorden  har  til  Ende- 
maal  at  forbedre  de  menneskelige  Vilkaar  og  gøre  Menneske- 
livet rigere  og  lettere,  saa  vil  Vegetius  altid  faa  Ret,  naar 
han  — selv  paa  en  Tid,  da  Veterinærmedicinen  stod  højere 
end  Menneskemedicinen  — beskedent  siger:  sicuti  animalia 
post  hominem,  ita  veterinarici  post  Tnedicinam  secunda-  est. 
Men  dette  forhindrer  ikke,  at  Veterinærerne  i sit  Arbejde  be- 
stræber sig  for  i videnskabelig  og  praktisk  Henseende  at 
frembringe  det  bedst  mulige.  Jeg  tror  at  have  vist,  at  \ ete- 
rinærmedicinen  med  Ære  har  deltaget  i den  videnskabelige 
Kappestrid,  og  at  der  dels  fra  Dyremedicinen  dels  ved  Dyr- 
læger er  indvundet  for  Menneskeheden  økonomisk  vidtræk- 
kende og  betydningsfulde  videnskabelige  Kendsgerninger. 

